మంచు మోహన్ బాబు
ఆయన ఇద్దరు కుమారులు మంచు విష్ణు మరియు మనోజ్ మంచులు కూడా చలన చిత్ర నటులు. కుమార్తె లక్ష్మీ ప్రసన్న కొన్ని టీవీ కార్యక్రమాల్లో నటిస్తున్నారు.
స్వర్గం నరకం చిత్రంతో సినీ ప్రయాణం ప్రారంభించిన మోహన్‌బాబు 2015 వరకూ 520 చిత్రాలకు పైగా నటించాడు. 181 చిత్రాల్లో హీరోగా నటించి నవరసాలు పండించాడు. ఆయన హీరోగా నటించిన చిత్రాలు బాక్సాఫీస్ వద్ద సంచలనం సృష్టించడంతో అభిమానుల గుండెల్లో కలెక్షన్‌కింగ్‌గా కొలువయ్యాడు. అలాగే నిర్మాతగా మారి 50కి పైగా చిత్రాలు నిర్మించి, సక్సెస్‌ఫుల్‌ నిర్మాతగానూ పేరు తెచ్చుకున్నాడు. సినీరంగానికే పరిమితం కాకుండా విద్యారంగంలోకి ప్రవేశించి తన విద్యాసంస్థ శ్రీ విద్యానికేతన్ ద్వారా పేద విద్యార్థులకు రాయితీ విద్యను అందిస్తున్నాడు. కళారంగంలో, విద్యారంగంలో మోహన్‌బాబు చేసిన విశిష్ట సేవలను గుర్తించిన కేంద్రప్రభుత్వం 2007లో ఆయన్ని పద్మశ్రీతో సత్కరించింది. 2015 నవంబరు 22 నాటికి మోహన్‌బాబు చిత్రపరిశ్రమలోకి అడుగుపెట్టి నలభై వసంతాలు పూర్తి చేసుకుంటున్న సందర్భంగా కొన్ని కార్యక్రమాలను నిర్వహిస్తున్నారు.
పోస్ట్‌మాన్
పోస్ట్‌మాన్ ముప్పలనేని శివ దర్శకత్వంలో 2000 వ సంవత్సరంలో విడుదలైన తెలుగు చిత్రం. ఇందులో మోహన్ బాబు, సౌందర్య ముఖ్య పాత్రలు పోషించారు. ఈ చిత్ర సంగీతం మంచి విజయాన్ని సాధించింది.
విష్ణు హైదరాబాదులో పోస్టుమ్యాన్ గా పనిచేస్తుంటాడు. అందరికీ తలలో నాలుకనా మెలుగుతూ అందరితో మంచివాడనిపించుకుంటూ ఉంటాడు. విష్ణు తల్లిదండ్రులు చిన్నప్పుడే చనిపోయి ఉంటారు. వాళ్ళ పాత ఇంటిని విష్ణు మేనమామ అయిన రామకోటి స్వాధీనం చేసుకుని అతనికి మాత్రం డాబామీద ఓ చిన్న గదిలో తలదాచుకుంటూ ఉంటాడు.